Lav et referat af nedenstående tekst:

Tekst:
- Alt for få hænder, alt for lidt omsorg. Sådan beskriver Jakob Jørgensen fra Aars forløbet, da datteren Gro for otte dage siden blev indlagt med RS-Virus på børneafdelingen i Aalborg. - Vores datter hun skreg og skreg, og der var bare ingen hjælp at hente, fortæller Jacob Jørgensen. Fordi Gro på fem uger havde vejrtrækningsproblemer, fik hun en såkaldt CPAP-maskine på, der skulle hjælpe hende med at trække vejret: - Den falder af. Hver 5.-10. minut skriger hun og vågner, og vi kunne ikke få  hjælp. Vi kunne simpelthen ikke få nok hjælp, fordi der ikke var nok personale på arbejde, beskriver Jacob Jørgensen oplevelsen. Fik for lidt at spise Samtidig med Gro, var også fem uger gamle Konrad indlagt med RS-virus. - Vi starter med at være på børneafdelingen i et døgn. Hvor der sker fejlbehandlinger og oplever at have brug for hjælp, hvor den ikke er der, siger Elina Andersen, mor til Konrad. Da Konrad og Elina Andersen bliver flyttet til intensiv, bliver det opdaget, at han har fået for lidt at spise. - Han får for lidt mad, finder de ud af, og dermed for lidt medicin, og så giver det mening, hvorfor han har skreget sådan, da han hostede. Fordi Elinas søn lider af uforklarlige kramper, var hun blevet bedt om at alarmere personale, hvis det skulle ske under indlæggelsen. - De siger, de kommer hurtigst muligt. Så løber jeg ud på gangen, og han kramper ikke i otte minutter, men jeg står med ham i armene og er ekstremt utryg ved at være indlagt, hvor vi ikke kan få den hjælp, vi burde. Oplevelsen har sat sig spor Begge forældre understreger, at de ikke sætter spørgsmålstegn ved personalets indsats, men ved antallet af hænder. Børnene blev udskrevet søndag og mandag, og selvom begge har fået det bedre, har oplevelsen sat sig spor. - Vi endte med at få et okay forløb, men starten. Jeg har aldrig oplevet noget lignende i starten, og da vi kom ind på sygehuset, siger Elina Andersen. - Det er det værste, jeg har oplevet, og jeg synes ikke der er nogen, der skal opleve det. Der skal fokus på det her kæmpe problem, siger Jakob Jørgensen. Overlæge Per Thorgaard, der blandt andet er ansvarlig for at håndtere patientklager for hospitalsledelsen på Aalborg Universitetshospital erkender, at børneafdelingen har været under stort pres og beklager familiernes oplevelser. Han siger, at antallet af indlagte børn med RS-virus var nærmest som en tsunami. Og at der aldrig før i Danmark har været så stor en bølge af indlagte børn med pågældende virus. -  Vi håber, og tror på, at den er overstået for nu. Men som sagt er det nyt, så vi laver et ekstra beredskab i år for hvis der skulle opstå noget lignende. Familierne blev udskrevet søndag og mandag og har begge kontaktet Aalborg Universitetshospital med deres oplevelser.

Referat:
Børneafdelingen på Aalborg Universitetshospital er under så stort et pres, at flere forældre ikke føler, at de og deres børn får den hjælp, som de har brug for, mens de er indlagt.